Na osnovu člana 35 Statuta Opštine Tivat ( “Sl. list CG - opštinski propisi", broj 24/18) i čl. 154 i 156 Zakona o socijalnoj i dječjoj zaštiti ("Sl. list CG", br. 27/13, 01/15, 42/15, 47/15, 56/16, 66/16, 01/17, 31/17, 42/17 i 50/17), a u skladu sa članom 25 Odluke o pravima i uslugama iz socijalne i dječje zaštite ( “Sl. list CG –opštinski propisi” br. 03/17, 48/17 i 53/19), Skupština opštine Tivat na sjednici održanoj dana . god. donijela je

O D L U K U

O FINANSIRANJU USLUGE POMOĆ I NJEGA U KUĆI

ZA 2020.GODINU

Član 1.

Ovom Odlukom uređuje se način finansiranja za korisnike usluga Pomoć i njega u kući sa teritorije opštine Tivat u 2020.godini.

Član 2.

Svi izrazi koji se u ovoj Odluci koriste za fizička lica u ženskom rodu, obuhvataju iste izraze muškom u rodu.

Član 3.

Za realizaciju usluge iz člana 1 ove Odluke sredstava se obezbjeđuju u Budžetu opštine Tivat, u iznosu od 50 000 eura.

Član 4.

Finansiranjem realizacije usluge Pomoć i njega u kući obezbjeđuje se njega i pomoć u kući licima starijim od 67 godina, ili samohranim licima sa invaliditetom, mlađim od 67 godina života, koja se nalaze u stanju socijalne potrebe, a kroz pružanje socijalne i psihološke podrške u njihovom domu i okruženju kao i pomoći u zadovoljavanju osnovnih životnih potreba.

Član 5.

Poslovi pružanja usluge Pomoć i njega u kući povjeravaju se Opštinskoj Organizaciji Crvenog krsta Tivat ( u daljem tekstu: Crveni krst), izbor geronto domaćica , koje su prošle obuku za ovo zanimanje, kao i izbor koordinatora, izvršiće Crveni krst Tivat.

Član 6.

Ova Odluka stupa na snagu osmog dana od dana objavljivanja u „Službenom listu Crne Gore-opštinski propisi“.

Broj:

Tivat,20.02.2020 godine

Skupština Opštine Tivat

Predsjednik

Ivan Novosel s.r.

**O B R A Z L O Ž E N J E**

Za donošenje **Odluke o finansiranju usluge Pomoć i njega u kući za 2019.godinu** sadržan je u odredbama člana 154 **Zakona o socijalnoj i dječjoj zaštiti** ("Sl.list Crne Gore", br. 27/13, 01/15, 42/15, 47/15, 56/16, 66/16, 01/17, 31/17, 42/17 i 50/17), u kom se navodi: “U budžetu opštine mogu se obezbijediti sredstva za materijalna davanja u socijalnoj i dječjoj zaštiti propisana ovim zakonom i za usluge socijalne i dječje zaštite, kao što su: pomoć u kući, dnevni boravak, usluge narodne kuhinje, odmor i rekreaciju djece, stanovanje uz podršku, smještaj u prihvatilište - sklonište, stanovanje za socijalno ugrožena lica, u skladu sa zakonom i druge usluge u skladu sa svojim materijalnim mogućnostima.”Takođe, u članu 156 istog Zakonanavodi se sledeće: “Radi razvoja, odnosno finansiranja usluga socijalne i dječje zaštite sredstva se obezbjeđuju iz budžeta države, budžeta opštine, donacija, igara na sreću i drugih izvora, u skladu sa zakonom.

**Razlozi za donošenje:**

**Odlukom o pravima i uslugama iz socijalne i dječje zaštite(** „Sl. List CG-Opštinskipropisi”br.53/19 od 27.12.2019.**)** u članu 25, stav 1, predviđeno je da organ uprave nadležan za poslove socijalne zaštite organizuje i sprovodi pružanje pomoći i njege u kući.Poslovi pružanja usluge Pomoć i njega u kući ovom Odlukom su povjereni Crvenom krstu Tivat iz razloga što ova organizacija već dugi niz godina sprovodi program pružanja pomoći i njege starim licima sa teritorije opštine Tivat, na izuzetno human i kvalitetan način, omogućavajući velikom broju naših starih sugrađana zadovoljavanje osnovnih životnih potreba.Tu uslugu koristi više od 60 lica, uz tendenciju povećanja broja korisnika.

Sredstvima iz stava 1 ovog člana finansiraju se:

1) usluge socijalne i dječje zaštite za kojima postoji potreba u opštini;

2) inovativne usluge i usluge socijalne i dječje zaštite od posebnog značaja za državu.

Visinu sredstava za usluge iz stava 1 ovog člana, kriterijume za njihovu raspodjelu po pojedinim opštinama, kriterijume za učešće lokalne samouprave i dinamiku prenosa sredstava utvrđuje nadležni organ državne uprave.

Strateška dokumenta na nacionalnom nivou predviđaju decentralizaciju usluga iz socijalne zaštite, odnosno uključivanje i drugih aktera, osim države, u proces pružanja usluga, s ciljem obezbjeđivanja njihovog kvaliteta.Za ostvarenje tog cilja, potrebno je razvijati usluge koje podržavaju boravak u porodici i neposrednom okruženju, a što se , kad su stara lica u pitanju, može realizovati kroz pružanje usluge Pomoć i njega u kući .

**Lokalnim akcionim planom za razvoj sistema socijalne zaštite starijih za period 2019-2022. (**„Sl.list CG-Opštinski propisi“br.45/19 od .10.2019.) takođe je obuhvaćena ova usluga, uz težnju da se proširi i na prigradska naselja, u saradnji sa mjesnim zajednicama opštine Tivat.

Neophodna finansijska sredstva obezbijeđena su u budžetu za tekuću fiskalnu godinu, odnosno planirana su u budžetu za narednu fiskalnu godinu.

ODRAĐIVAČ PREDLAGAČ

Sekretarijat za mlade, sport Predsjednik

i socijalna pitanja dr Siniša Kusovac

**OBRAZAC**

|  |  |
| --- | --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA | |
| PREDLAGAČ PROPISA | **Predsjednik ,dr Siniša Kusovac** |
| NAZIV PROPISA | **Odluka o finansiranju usluge Pomoć i njega u kući** |
| 1. Definisanje problema   * Koje probleme treba da riješi predloženi akt? * Koji su uzroci problema? * Koje su posljedice problema? * Koji su subjekti oštećeni, na koji način i u kojoj mjeri? * Kako bi problem evoluirao bez promjene propisa (“status quo” opcija)? | |
| - Predloženi akt treba da uredi način finansiranja usluge Pomoć i njega u kući, kako bi se zadovoljila potreba korisnika . | |
| 2. Ciljevi   * Koji ciljevi se postižu predloženim propisom? * Navesti usklađenost ovih ciljeva sa postojećim strategijama ili programima Vlade, ako je primjenljivo. | |
| - Predloženim propisom se uređuje način finansiranja usluga Pomoć i njega u kući za korisnike sa teritorije opštine Tivat u 2020 godini.  -Cilj je usklađen sa Strategijom razvoja sistema socijalne zaštite starijih za period od 2019-2022. godine, i Lokalnim akcionim planom za razvoj sistema socijalne zaštite starijih za period od 2019-2022.godine u opštini Tivat ( “Sl.list CG – Opštinski propisi” br.45/19 od 18.11.2019). | |
| 3. Opcije   * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? | |
| - Za sada je ovo jedina i realna opcija za ispunjavanje i rješavanje problema, do otvaranja Dnevnog centra/boravka za stare , i proširenje kapaciteta Geronto službe. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne. * Koje troškove će primjena propisa izazvati građanima i privredi (naročito malim i srednjim preduzećima). * Da li pozitivne posljedice donošenja propisa opravdavaju troškove koje će on stvoriti. * Da li se propisom podržava stvaranje novih privrednih subjekata na tržištu i tržišna konkurencija. * Uključiti procjenu administrativnih opterećenja i biznis barijera. | |
| -Ova primjena propisa će imati direktnog uticaja na korisnike usluga Pomoć i njega u kući, a indirektno za njihove porodice.  - Ova primjena propisa nema troškova i neće izazvati troškove gradjanima i privredi .  - Pozitivne posledice donošenja propisa opravdavaju troškove koji taj propis stvara.  - Ovim propisom se ne podržava stvaranje novih privrednih subjekata na tržištu i tržišna konkurencija.  - Ne postoji administrativno opterećenje ni biznis barijera. | |
| 5. Procjena fiskalnog uticaja   * Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu? * Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti. * Da li implementacijom propisa proizilaze međunarodne finansijske obaveze? Obrazložiti. * Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu? * Da li je usvajanjem propisa predviđeno donošenje podzakonskih akata iz kojih će proisteći finansijske obaveze? * Da li će se implementacijom propisa ostvariti prihod za budžet Crne Gore? * Dbrazložiti metodologiju koja je korišćenja prilikom obračuna finansijskih izdataka/prihoda. * Da li su postojali problemi u preciznom obračunu finansijskih izdataka/prihoda? Obrazložiti. * Da li su postojale sugestije Ministarstva finansija na nacrt/predlog propisa? * Da li su dobijene primjedbe uključene u tekst propisa? Obrazložiti. | |
| - Ne,nije potrebno finansiranje iz budžeta Crne Gore  - Sredstva su obezbjeđena za određeni vremenski period.  - Implementacijom propisan ne proizilaze međunarodne finansijske obaveze.  - Neophodna finansijska sredstva obezbijeđena su u budžetu.,  - Usvajanjem propisa nije predviđeno donošenje podzakonskih akata iz kojih će proisteći finansijske obaveze..  - Implementacijom propisa neće se ostvariti prihod za budžet Crne Gore.  - Nisu postojali problemi u preciznom obračunu finansijskih izdataka/prihoda.  - Nije bilo sugestija od Ministarstva finansija na nacrt/predlog propisa.  - Nisu dobijene primjedbe uključene u tekst propisa. | |
| 6. Konsultacije zainteresovanih strana   * Naznačiti da li je korišćena eksterna ekspertska podrška i ako da, kako. * Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije). * Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| -Korišćene eksterne ekspertske podrške su Ministarstvo rada i socijalnog staranja, Sekretarijat za finansije i lokalne javne prihode. | |
| 7: Monitoring i evaluacija   * Koje su potencijalne prepreke za implementaciju propisa? * Koje će mjere biti preduzete tokom primjene propisa da bi se ispunili ciljevi? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| - Potencijalnih prepreka za implementaciju propisa nema.  -Zaduženi za monitoring su Sekretarijat za mlade, sport i socijalna pitanja, Sekretarijat za finansije i lokalne javne prihode, kao i Ministarstvo rada i socijalnog staranja. | |

**Datum i mjesto Starješina**

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_